CELEX: 62020TN0582
Language: mt
Date: 2020-09-17 00:00:00
Title: Kawża T-582/20: Rikors ippreżentat fis-17 ta’ Settembru 2020 – Ighoga Region 10 et vs Il-Kummissjoni

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/39
            
         
      Rikors ippreżentat fis-17 ta’ Settembru 2020 – Ighoga Region 10 et vs Il-Kummissjoni
      (Kawża T-582/20)
      (2020/C 414/60)
      Lingwa tal-kawża: il-Ġermaniż
      
         Partijiet
      
      
         Rikorrenti: Interessengemeinschaft der Hoteliers und Gastronomen Region 10 e.V. (Ighoga Region 10) (Ingolstadt, il-Ġermanja), MJ u MK (rappreżentant: A. Bartosch, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-28 ta’ April 2020 dwar l-għajnuna mill-Istat SA.48582 (2017/FC) – il-Ġermanja – Allegata għajnuna mill-Istat favur Maritim-Gruppe u KHI Immobilien GmbH (Ingolstadt); u
               
            
                  —
               
               
                  tikkundanna lill-konvenuta għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw motiv wieħed, li permezz tiegħu r-rikorrenti jallegaw li d-drittijiet proċedurali tagħhom bħala parti interessata skont l-Artikolu 1(h) tar-Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (1) ġew miksura minħabba li l-konvenuta rrifjutat li tiftaħ l-proċedura ta’ investigazzjoni formali kontra l-Ġermanja skont l-Artikolu 108(2) TFUE.
      Dan il-motiv uniku huwa maqsum f’erba’ partijiet kif ġej.
      
                  1.
               
               
                  L-ewwel motiv: ir-rikorrenti jsostnu li d-diffikultajiet serji fir-rigward tal-vantaġġi diretti ta’ Maritim-Gruppe b’rabta mal-operat tal-Ingolstädter Kongresszentrums (iktar ’il quddiem iċ-“CC-IN”) u l-lukandi ma negħlbux minħabba li
                  
                              —
                           
                           
                              il-konvenuta naqset milli twettaq eżami indipendenti ta’ din is-sejħa għal offerti għall-operat taċ-CC-IN minkejja l-eżistenza ta’ evidenza speċifika li tqiegħed fid-dubju l-korrettezza tas-sejħa għal offerti;
                           
                        
                              —
                           
                           
                              il-konvenuta użat standard legalment inammissibbli fl-eżami tagħha tal-adegwatezza tas-suq tal-kundizzjonijiet tal-kiri;
                           
                        
                              —
                           
                           
                              barra minn hekk, hija applikat kriterju mhux adatt għal dan l-eżami tal-adegwatezza tas-suq tal-kundizzjonijiet tal-kiri; u
                           
                        
                              —
                           
                           
                              fl-aħħar nett, hija rrifjutat li tapplika standard xieraq għall-evalwazzjoni tal-adegwatezza tas-suq.
                           
                        
            
                  2.
               
               
                  It-tieni motiv: ir-rikorrenti jsostnu li d-diffikultajiet serji fir-rigward tal-vantaġġi indiretti ta’ Maritim-Gruppe ma negħlbux minħabba li l-konvenuta injorat kompletament is-sottomissjoni tal-ilment u b’riżultat ta’ dan wettqet numru ta’ żbalji fattwali ta’ evalwazzjoni.
               
            
                  3.
               
               
                  It-tielet motiv: ir-rikorrenti jsostnu li d-diffikultajiet serji ma negħlbux minħabba l-assenza ta’ kwalunkwe eżami tas-suġġett tal-ilment, jiġifieri l-allegat kumpens żejjed tal-finanzjament taċ-CC-IN.
               
            
                  4.
               
               
                  Ir-raba’ motiv: ir-rikorrenti jsostnu li d-diffikultajiet serji li jirriżultaw minn evalwazzjoni żbaljata tal-kriterju ta’ għajnuna intergovernattiva ma negħlbux minħabba li
                  
                              —
                           
                           
                              il-konvenuta eżaminat dan l-element fir-rigward ta’ attività ekonomika inkorretta;
                           
                        
                              —
                           
                           
                              hija bbażat dan fuq premessa legalment inkorretta;
                           
                        
                              —
                           
                           
                              hija injorat kompletament l-evidenza prodotta fl-ilment insostenn tas-sottomissjoni tagħhom li l-kriterju intergovernattiv ġie ssodisfatt; u
                           
                        
                              —
                           
                           
                              fl-aħħar nett, hija applikat kriterji mhux adatti u fattwalment inkorretti.
                           
                        
            
         (1)  ĠU 2015, L 248, p. 9.